
Kojim pravom tvrdite da nije dopušteno učenje Kur’ana mrtvima kada je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, podsticao na učenje sure Ihlas kod kabura?


* 
* 
* 
* 
* 
* 
* 

 
Je li Poslanik podsticao da se uči Kur’an mrtvima?

Muslimanu nije dopušteno dokazivati osim hadisima koji su preneseni dobrim ili vjerodostojnim lancem prenosilaca. Kada bi osoba postupala po svemu što se navodi i što prenose anonimni, nepouzdani i pokvareni prenosioci, okrenula bi leđa islamu, i Allah zna kojoj vjeri bi pripadala. Imam Zehebi kaže: “Kakva je korist od predanja ako se pomiješaju ispravni i slabi hadisi, pa čovjek ne provjeri ko ih ustvari prenosi.” (Vidjeti: *Bejanuz-zegal*, str. 6, od imama Zehebija.)  

Tačno, navodi se da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ko prođe pored mezarja i prouču suru Kul huvallahu ehad jedanaest puta, zatim to pokloni mrtvima, dobit će nagradu shodno broju mrtvih u zemlji.”* I taj je ***[hadis](https://pitajucene.com/search/Hadis/questions/ "Pretraži pitanja o hadisima")*** prenesen preko Abdullaha b. Ahmeda b. Amira, a on od Alije b. Ebu Taliba. Ibn Dževzi, kao i mnogi drugi muhaddisi, tvrde da imenovani Abdullah prenosi lažnu zbirku hadisa od ehli-bejta. (Vidjeti: *Ed-Duafau vel-metrukin*, 2/115.)  

Dakle, nije sve što se navodi u hadiskim zbirkama vjerodostojno, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


